Babelscape/SREDFM huggingface dataset:
Συμβούλιο των Εκατό

Το Συμβούλιο των Εκατό (στα καταλανικά: "Consell de Cent") ήταν κυβερνητικός θεσμός της Βαρκελώνης. Ιδρύθηκε κατά τον 13ο αιώνα και διήρκεσε έως τον 18ο αιώνα.

Το όνομά του προέρχεται από τον αριθμό των μελών του: εκατό (Καταλανικά: "cent").

Το 1249, ο Ιάκωβος Α΄ ίδρυσε τον βασικό της τοπικής κυβέρνησης της Βαρκελώνης: ένα συμβουλευτικό συμβούλιο αποτελούμενο από 4 μέλη, το οποίο βοηθούνταν από 8 συμβούλους και μία συνέλευση "probi homines" (ηγεμόνων), όλοι τους μέλη της "mà major" (καταλανικό αντίστοιχο της ανώτερης τάξης της οποίας τα μέλη ήσαν ευκατάστατοι έμποροι).

Έπειτα από αρκετές τροποποιήσεις, προς το έτος 1265, η οργάνωση της διακυβέρνησης της πόλης έλαβε την πλέον σταθερή μορφή της: η εξουσία της πόλης βρισκόταν στα χέρια 3 συμβούλων οι οποίοι εκλέγονταν από ένα Συμβούλιο το οποίο αποτελείτο από εκατό μέλη.

Κατά το 1335, ο Πέτρος Γ΄ ο Τυπικός έδωσε την άδεια στο Consell de Cent να χρησιμοποιεί το βασιλικό σύμβολο των τεσσάρων (κόκκινων) λωρίδων.

Η σημασία του Consell de Cent τεκμηριώνεται μέσω αρκετών παραδειγμάτων. Για παράδειγμα, το έτος 1464 ανακήρυξε τον Πέτρο Ε΄ της Αραγωνίας (γνωστός ως "Πέτρος ο Στρατάρχης της Πορτογαλίας") ως κόμη της Βαρκελώνης. Ένα άλλο παράδειγμα, είναι η απόρριψη από το "Consell de Cent" της ιδρύσεως υπό τον Μαρτίνο τον Ουμανιστή στις 10 Ιανουαρίου του 1401 της Γενικής Ιατρικής Σχολής της Βαρκελώνης η οποία θα είχε ίδια προνόμια με το Πανεπιστήμιο του Μονπελιέ, καθώς θεωρούσαν ότι κάτι τέτοιο υπέσκαπτε την εξουσία τους στα κοινά της πόλης. Αυτό τελικώς οδήγησε στην ίδρυση του Πανεπιστημίου της Βαρκελώνης το 1450.

Το Consell de Cent διαλύθηκε από τον Φίλιππο Ε΄ της Ισπανίας με τα "Decretos de Nueva Planta" τα οποία και εξεδόθησαν μετά την κατάληψή του της Βαρκελώνης έπειτα από την Πολιορκία της Βαρκελώνης το 1714.

Μια κύρια οδός εντός της πόλης της Βαρκελώνης, η "Carrer (οδός) Consell de Cent", έχει λάβει την ονομασία αυτού του θεσμού (προ του 1978 ήταν γνωστή ως "Calle Consejo de Ciento", στα ισπανικά).
Κατηγορία:Βαρκελώνη
Κατηγορία:Μεσαιωνικοί θεσμοί της Καταλωνίας
Μπάρατανγκ

Το Μπάρατανγκ, (αγγλικά: "Baratang") είναι νησί της Ινδίας και συγκεκριμένα το πέμπτο μεγαλύτερο νησί του αρχιπελάγους των Ανταμάν, μετά το Κεντρικό Ανταμάν, το Βόρειο Ανταμάν, το Νότιο Ανταμάν και το Λιτλ Ανταμάν. Έχει έκταση 238 τ.χλμ. και 4.600 κατοίκους (2012). Μεγαλύτερη πόλη του νησιού είναι το Ανταζίγκ. Το Μπάρατανγκ χωρίζεται από το Κεντρικό Ανταμάν με το στενό Χόμφρεϊ ενώ είναι το μόνο μέρος στην Ινδία στο οποίο υπάρχουν ηφαίστεια λάσπης.
Γεωργής Κωστοπράβ

Ο Γεωργής Κωστοπράβ (Георгий Антонович Костоправ) (Μάλι Γιανισόλ, Ρωσία, 1903-Μαριούπολη, 14 Φεβρουαρίου 1938) ήταν Έλληνας ομογενής ποιητής, λογοτέχνης, μυθιστοριογράφος και θεατρικός συγγραφέας. Ήταν παιδί αγροτικής οικογένειας και ξεκίνησε να γράφει ποιήματα από την ηλικία των 7 ετών. Συνήθιζε να γράφει στην Ελληνική ρουμέικη διάλεκτο και η ποίησή του ήταν επηρεασμένη από το Ρώσο ποιητή Νικίπιν. Πρωτοστάτησε στη δημιουργία της "Ένωσης ταλαντούχων Ελλήνων Λογοτεχνών" (1932) η οποία έφτασε να αριθμεί ακόμη και περισσότερα από 30 μέλη το 1937, ένα χρόνο πριν τον πολύ πρόωρο θάνατό του. Θεωρείται καινοτόμος δημιουργός και ο ιδρυτής της ελληνικής λογοτεχνίας της Ουκρανίας.
Λεοντής Χοναγμπέη

Ο Λεοντής Χοναγμπέη ("Σαρτανά" Αζοφική Θάλασσα, Ρωσία, 22 Σεπτεμβρίου 1853-Αύγουστος 1918) ήταν Έλληνας ομογενής σατιρικός ποιητής και τραγουδιστής.

Ο Λεοντής Χοναγμπέη ήταν γιος του φτωχού αγρότη "Αθανασίου Χοναγμπέη", αναγκασμένος να εργασθεί από πολύ μικρός, μετά τον πρόωρο θάνατο του πατέρα του. Από την ηλικία των 16 ετών ξεκίνησε να ασχολείται με τη συγγραφή ποιημάτων (κυρίως μαντινάδων σατιρικού περιεχομένου), αλλά και με την ερμηνεία ελληνικών, ρώσικων, ουκρανικών και αθιγγανικών ασμάτων. Επίσης, συνέθετε μόνος του μουσική για τη μελωποίηση των έργων του. Στα περισσότερα κείμενά του χρησιμοποίησε την ελληνική διάλεκτο και με αυτά έθιγε διάφορα τοπικά κοινωνικά προβλήματα, περιστατικά της καθημερινής ζωής και στοιχεία πολιτιστικής παράδοσης. Η δραστηριότητά του αυτή τον οδήγησε σύντομα σε ρήξη με ισχυρούς παράγοντες του χωριού του, οι οποίοι πέτυχαν τελικά την εκδίωξή του, στα 1870. Εκείνη την περίοδο συνέθεσε το πρώτο του τραγούδι, με τίτλο "Για την ξενιτειά".

Το 1882 επέστρεψε στο Σαρτανά και δημιούργησε το πρώτο δραματικό ποίημα στα χρονικά των Ελλήνων της Αζοφικής, αναφερόμενο με έμμετρους στίχους τραγουδιών σε γαμήλια ήθη και έθιμα των κατοίκων της ευρύτερης περιοχής. Στα 1901 ο Χοναγμπέη πραγματοποιεί μια μεταβολή στην καλλιτεχνική του δημιουργία, καθώς αποφάσισε να εγκαταλείψει την σχετικά πεσιμιστική διάθεση που τον χαρακτήριζε έως τότε και να στραφεί σε έργα επαναστατικού, φιλοσοφικού και αντιπολεμικού χαρακτήρα. Σύμφωνα με το ποίμα "Λεοντή Χοναγμπέη" που συνέγραψε το 1934 ο Έλληνας ποιητής και λογοτέχνης Γεωργής Κωστοπράβ, ο Χοναγμπέη είχε ερωτικό δεσμό με μια άπροικη Ελληνίδα καλλονή, τη "Μαρία Κοσκός". Απεβίωσε αιφνίδια και σε πλήρη πενία το καλοκαίρι του 1918, σε ηλικία 65 ετών. Σύμφωνα με φήμες που κυκλοφόρησαν ο θάνατός του οφείλεται σε δηλητηρίαση στην οποία υποβλήθηκε από το γιατρό που τον επισκέφθηκε, κατόπιν υπόδειξης πλούσιων συγχωριανών του οι οποίοι ενοχλούνταν από τα γραπτά του. Ο τάφος του βρίσκεται στη Μαριούπολη.
Ο αρχιτέκτων Μάρθας

Ο αρχιτέκτων Μάρθας είναι θεατρικό έργο του Παύλου Νιρβάνα
Ινιάκι Ασκούνα

Ο Ινιάκι Ασκούνα ("Iñaki Azkuna Urreta", 14 Φεβρουαρίου 1943 – 20 Μαρτίου 2014) ήταν Ισπανός γιατρός και πολιτικός του Εθνικιστικού Κόμματος των Βάσκων. Χρημάτισε δήμαρχος της πόλης Μπιλμπάο, της επαρχίας της Βισκαϊκής, από το 1999 ως το θάνατό του. Το 2012 τιμήθηκε με το βραβείο Παγκόσμιος Δήμαρχος, με το οποίο τιμώνται οι καλύτεροι δήμαρχοι στον κόσμο.
Ναχαγιέ Τσούπρισκα

Το Ναχαγιέ Τσούπρισκα ή της Τσούπρια ("σερβικά : Ћупријска нахија") ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας. Έδρα του ήταν η πόλη Τσούπρια.

Το ναχαγιέ στα πλαίσια της Οθωμανικής αυτοκρατορίας δημιουργήθηκε μετά το 1459 και την κατάληψη του Δεσποτάτου της Σερβίας και ανήκε στο Σαντζάκι του Σμεντέρεβο. Το 1819 με την αυτονόμηση του Πριγκιπάτου της Σερβίας παρέμεινε διοικητική διαίρεση του και διατηρήθηκε έως το 1833 όπου καταργήθηκε. Στο πριγκιπάτο της Σερβίας διοικητικά χωριζόταν σε δύο Κνεζίνες και 72 χωριά με 2.753 οικίες.
Νίκος Ζλατάνος

Ο Νίκος Ζλατάνος (1934 - 21 Σεπτεμβρίου 2019), Θεσσαλονίκη) ήταν Έλληνας πρώην διεθνής διαιτητής ποδοσφαίρου και καθηγητής διαιτησίας. Διετέλεσε πρόεδρος του Συνδέσμου Διαιτητών Ποδοσφαίρου Θεσσαλονίκης επί 4 χρόνια σε δύο θητείες.

Ασχολήθηκε από νέος με τον αθλητισμό και υπήρξε ακραίος αμυντικός του Θερμαϊκού Θεσσαλονίκης, με τον οποίο αναδείχθηκε πρωταθλητής μιας μορφής Β΄ κατηγορίας το 1960. Την επόμενη αγωνιστική περίοδο μετείχε σε 13 συναντήσεις Α΄ Εθνικής, συμπαίκτης του πλάγιου επιθετικού Αντώνη Βασσάρα, επίσης διαιτητή UEFA αργότερα. Από το 1959 και ως εν ενεργεία ποδοσφαιριστής, ασχολήθηκε με τη διαιτησία.

Κατά την 15ετία 1967 με 1982 διεύθυνε 133 αναμετρήσεις πρωταθλήματος της ανώτατης κατηγορίας, ανάμεσα στους οποίους πληθώρα σημαντικών, όπως και δύο τελικούς του κυπέλλου Ελλάδας, τα 1978 (ΑΕΚ-ΠΑΟΚ 2-0) και 1981 (ΟΣΦΠ-ΠΑΟΚ 3-1). Την τελευταία αυτή χρονιά ήταν ο επόπτης γραμμών (πλέον βοηθός διαιτητή) στον αγώνα μπαράζ μεταξύ ΑΟ Αιγάλεω και ΑΣ Ρόδου στο γήπεδο του ΟΦΗ για μια θέση στην Α΄ Εθνική, με έτερο επόπτη το Βασίλη Βουράκη και διαιτητή τον προαναφερόμενο Βασσάρα. Οι τρεις τους θεωρούνται ο καλύτεροι διαιτητές εκείνης της εποχής. Από το φθινόπωρο το 2013 λειτουργεί στη Θεσσαλονίκη Σχολή Διαιτησίας, κατά το ήμισυ αφιερωμένη στο Ζλατάνο
Φεντερασιόν

160|thumb|right| Αίτηση της Φεντερασιόν για αναγνώριση προς το Πρωτοδικείο Θεσσαλονίκης, 1916
Η Φεντερασιόν (πλήρης επωνυμία στα ελληνικά Σοσιαλιστική Εργατική Ομοσπονδία Θεσσαλονίκης - Φεδερ"ασιόν Σοσιαλίστα Οβραδέρα δε Σαλονίκι" στα ισπανοεβραϊκά) ήταν μια μεγάλη πολυεθνική εργατική οργάνωση της πόλης της Θεσσαλονίκης, με ιδρυτή και ηγέτη τον σοσιαλιστή Αβραάμ Μπεναρόγια, και μέλη σοσιαλιστές εργάτες, προερχόμενους κυρίως από την προοδευτική εβραϊκή κοινότητα της Θεσσαλονικής και διάφορους διανοούμενους.
Τζέσι Γκόντερζ

Ο Τζέσι Γκόντερζ (γενν. 23 Απριλίου 1986) είναι Αμερικάνος επαγγελματίας παλαιστής, που εργάζεται στην εταιρεία πάλης TNA Wrestling.
Αριστέα Μαγκλάρα

Η Αριστέα Μαγκλάρα (Αθήνα, 20 Μαΐου 1983), είναι Ελληνίδα καλαθοσφαιρίστρια. Έχει ύψος 1,68 μέτρα και αγωνίζεται στη θέση της Πόιντ γκαρντ για την Νίκη Λευκάδας.
Σλάνκαμεν

μικρογραφία|Άποψη από το παλιό Σλάνκαμεν
Το Σλάνκαμεν ("σερβικά : Сланкамен, ουγγρικά : Szalánkemén") είναι χωριό της Σερβίας στις όχθες του Δούναβη στο σημείο που εκβάλει ο Τίσα. Βρίσκεται στην γεωγραφική περιοχή του Σρεμ στους πρόποδες του Φρούσκα Γκόρα σε υψόμετρο 80 μ. , 55 χλμ. βόρεια-δυτικά του Βελιγραδίου. Χωρίζεται σε δύο οικισμούς, το παλιό και το νέο Σλάνκαμεν. Είναι γνωστό για τα ιαματικά του λουτρά τις παραλίες και τα ψάρια.
Αποκεντρωμένη Διοίκηση Αττικής

Η Αποκεντρωμένη Διοίκηση Αττικής (ΑΔΑ) είναι μία από τις ενιαίες αποκεντρωμένες διοικήσεις της Ελλάδας. Αποτελεί βαθμίδα της ελληνικής δημόσιας διοίκησης και συστήθηκε το 2011, σύμφωνα με τη νέα διοικητική διαίρεση της χώρας. Στα όριά της περιλαμβάνει την περιφέρεια Αττικής, με τις αντίστοιχες περιφερειακές ενότητες, και έχει έδρα την Αθήνα. Σκοπός της είναι η καλύτερη συνεργασία του κράτους με την τοπική αυτοδιοίκηση Α΄ και Β΄ βαθμού. Επικεφαλής της διοίκησης είναι ο εκάστοτε Γενικός Γραμματέας, ο οποίος διορίζεται από την κυβέρνηση.
Μικρό Ανταμάν

right|250px|thumb|Το Πέρασμα Ντάνκαν.
Το Μικρό Ανταμάν (αγγλικά: "Little Andaman") είναι νησί της Ινδίας και συγκεκριμένα το τέταρτο μεγαλύτερο νησί του αρχιπελάγους των Ανταμάν, μετά το Κεντρικό Ανταμάν, το Βόρειο Ανταμάν και το Νότιο Ανταμάν. Έχει έκταση 734 τ.χλμ. και 17.528 κατοίκους (2001). Μεγαλύτερη πόλη του νησιού είναι το Κουάτε-του-Κουάγκε. Το Μικρό Ανταμάν χωρίζεται από την κύρια συστάδα των νησιών με το πέρασμα Ντάνκαν και απέχει 120 χιλιόμετρα από το Πορτ Μπλερ, την πρωτεύουσα του εδάφους των Νήσων Ανταμάν και Νικομπάρ.
Αποκεντρωμένη Διοίκηση Κρήτης

Η Αποκεντρωμένη Διοίκηση Κρήτης (ΑΔΚ) είναι μία από τις ενιαίες αποκεντρωμένες διοικήσεις της Ελλάδας. Αποτελεί βαθμίδα της ελληνικής δημόσιας διοίκησης και συστήθηκε το 2011 σύμφωνα με τη νέα διοικητική διαίρεση της χώρας. Στα όρια της περιλαμβάνει μόνο την περιφέρεια Κρήτης με τους νομούς Ηρακλείου, Λασιθίου, Ρεθύμνου και Χανίων και έχει έδρα το Ηράκλειο. Σκοπός της είναι η καλύτερη συνεργασία του κράτους με την τοπική αυτοδιοίκηση Α΄ και Β΄ βαθμού. Επικεφαλής της διοίκησης είναι από το 2017 η Κοζυράκη Μαρία (Συντονίστρια, ο οποίος διορίζεται από την κυβέρνηση).
Ρον Ντένις

Ο Ρον Ντένις ("Ronald "Ron" Dennis", 1 Ιουνίου 1947) είναι Βρετανός επιχειρηματίας.
Sirens

Το Sirens είναι το πρώτο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Απρίλιο του 1983 μέσω της δισκογραφικής εταιρείας "Par Records" στην Αμερική και της "Music for Nations" στην Ευρώπη.
Το 1994, επανεκδόθηκε με τα επιπλέον τραγούδια ""Lady in Disguise" και "The Message"".
Αποκεντρωμένη Διοίκηση Ηπείρου - Δυτικής Μακεδονίας

Η Αποκεντρωμένη Διοίκηση Ηπείρου - Δυτικής Μακεδονίας (ΑΔΗΔΜ) είναι μία από τις ενιαίες αποκεντρωμένες διοικήσεις της Ελλάδας. Αποτελεί βαθμίδα της ελληνικής δημόσιας διοίκησης και συστήθηκε το 2011 σύμφωνα με τη νέα διοικητική διαίρεση της χώρας. Στα όρια της περιλαμβάνει τις περιφέρειες της Ηπείρου και της Δυτικής Μακεδονίας με τους νομούς Άρτας, Θεσπρωτίας, Ιωαννίνων, Πρέβεζας, Γρεβενών, Καστοριάς, Κοζάνης και Φλώρινας και έχει έδρα τα Ιωάννινα. Σκοπός της είναι η καλύτερη συνεργασία του κράτους με την τοπική αυτοδιοίκηση, δηλαδή με τις περιφέρειες, τις περιφερειακές ενότητες και τους δήμους. Επικεφαλής της διοίκησης είναι ο εκάστοτε Συντονιστής, ο οποίος διορίζεται από την κυβέρνηση.
Γρηγόριος Τηλικίδης

Ο Γρηγόριος Τηλικίδης του Παντελή (1893 - 26 Νοεμβρίου 1950) ήταν Έλληνας φιλόλογος, ο οποίος χρημάτισε επανειλημμένα βουλευτής Εδέσσης και Πέλλας.
Τσούπρια

Η Τσούπρια (μτφ : "Γέφυρα") ("σερβικά : Ћуприја") είναι πόλη της κεντρικής Σερβίας, έδρα του ομώνυμου δήμου στην περιφέρεια Πομοράβσκι. Σύμφωνα με την απογραφή του 2002 έχει 20.585 κατοίκους. Απέχει 145 χλμ. από το Βελιγράδι και 90 χλμ. από την Νις. Η πόλη βρίσκεται στη συμβολή των ποταμών Ραβανίσα και τον Βελίκα Μόραβα.
Ντεσπότοβατς

Το Ντεσπότοβατς ("σερβικά : Деспотовац") είναι πόλη της κεντρικής Σερβίας, έδρα του Δήμου του Ντεσπότοβατς στην περιφέρεια Πομοράβσκι, 130 χιλιόμετρα νοτιοανατολικά του Βελιγραδίου. Σύμφωνα με την απογραφή του 2002 έχει 4.363 κατοίκους. Σε κοντινή απόσταση βρίσκεται το σπήλαιο Ρεσάβσκα και η ιερά μονή Μανασσή όπου βρίσκεται θαμμένος ο Στεφάν Λαζάρεβιτς. Στο Δεσπότοβατς διοργανώνονται κάθε χρόνο οι "Μέρες της σερβικής πνευματικής μεταμόρφωσης».

Το 1406 στην περιοχή έγινε η Μάχη του Ντεσπότοβατς όπου οι Σέρβοι υπό την ηγεσία του Στεφάν Λαζάρεβιτς γνώρισαν την ήττα από τους Οθωμανούς του Μουσά Τσελεμπί.
Best of Ozz

Best of Ozz είναι ο τίτλος της συλλογής τραγουδιών του βρετανού χέβι μέταλ τραγουδιστή Ozzy Osbourne, η οποία κυκλοφόρησε το 1989 μέσω της δισκογραφικής εταιρείας "CBS Records" στην Αμερική και της "Sony" στην Ιαπωνία.

Τα τραγούδια που περιλαμβάνονται εδώ προέρχονται από τους τέσσερις πρώτους στούντιο δίσκους που κυκλοφόρησε ο καλλιτέχνης, από το 1980 μέχρι το 1986.

Το "Best of Ozz" δεν κατάφερε να μπει στα τσαρτ της Βρετανίας ή των Ηνωμένων Πολιτειών.
Νικόλαος Γκότσης

Ο Νικόλαος Γκότσης (; -Απρίλιος 1972) ήταν Έλληνας πολιτικός. Υπηρέτησε ως βουλευτής Μεσσήνης.
Άκλινς

right|250px|thumb|Τοπογραφικός χάρτης των νησιών Άκλινς (δεξιά) και Κρουκντ (αριστερά).
Το Άκλινς (Αγγλικά: "Acklins") είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Έχει έκταση 389 τ.χλμ. και 560 κατοίκους (2010). Κύριος οικισμός του νησιού είναι το Snug Corner. Οι κύριες ασχολίες των κατοίκων του νησιού είναι η αλιεία και η μικρής κλίμακας γεωργία.
Ελεύθερα

Το Ελεύθερα ή Ελευθέρα (Αγγλικά: "Eleuthera") είναι νησί στο αρχιπέλαγος Λουκάγιαν, το οποίο ανήκει στις Μπαχάμες και βρίσκεται 80 χιλιόμετρα ανατολικά του Νασσάου. Με έκταση 518 τ.χλμ. είναι το έβδομο μεγαλύτερο νησί των Μπαχαμών, μετά το Βόρειο Άντρος, το Γκρέιτ Ινάγκουα, το Νότιο Άντρος, το Γκραντ Μπαχάμα, το Γκρέιτ Αμπάκο και το Λιτλ Αμπάκο. Έχει μακρόστενο σχήμα, με μήκος περίπου 180 χιλιόμετρα και πλάτος σε μερικά σημεία λιγότερο από 1.600 μέτρα. Έχει πληθυσμό 11.165 κατοίκους (2000) και κύριος οικισμός του νησιού είναι το Governor’s Harbour. Το όνομα "Ελεύθερα" προέρχεται από τη θηλυκή μορφή του ελληνικού επιθέτου «ἐλεύθερος».
Αποκεντρωμένη Διοίκηση Θεσσαλίας - Στερεάς Ελλάδας

Η Αποκεντρωμένη Διοίκηση Θεσσαλίας - Στερεάς Ελλάδας (ΑΔΘΣΕ) είναι μία από τις ενιαίες αποκεντρωμένες διοικήσεις της Ελλάδας. Αποτελεί βαθμίδα της ελληνικής δημόσιας διοίκησης και συστάθηκε το 2011 σύμφωνα με τη νέα διοικητική διαίρεση της χώρας. Στα όρια της περιλαμβάνει τις Περιφέρειες της Θεσσαλίας και της Στερεάς Ελλάδας με τις Περιφερειακές Ενότητες (Π.Ε.) Καρδίτσας, Λάρισας, Μαγνησίας, Τρικάλων, Βοιωτίας, Εύβοιας, Ευρυτανίας, Φθιώτιδας και Φωκίδας. Ως έδρα της έχει οριστεί η Λάρισα. Σκοπός της είναι η καλύτερη συνεργασία του κράτους με την τοπική αυτοδιοίκηση, δηλαδή με τις Περιφέρειες, τις Περιφερειακές Ενότητες και τους Δήμους. Επικεφαλής της διοίκησης από το 2017, είναι ο Συντονιστής Αποκεντρωμένης Διοίκησης, ο οποίος διορίζεται από την κυβέρνηση με πενταετή θητεία.
Κορακιστικά

Τα Κορακιστικά με υπότιτλο ή Διόρθωσις της Ρωμαίκης Γλώσσας (sic) είναι γλωσσική σάτιρα του Ιάκωβου Ρίζου Νερουλού που εκδόθηκε στην Κωνσταντινούπολη το 1812 και τη Λειψία το 1816. Είναι γραμμένη με μορφή θεατρικού έργου (στο ίδιο το βιβλίο αναφέρεται: "Κωμωδία εις τρεις πράξαις διαιραιμένη" και σατιρίζει την προσπάθεια του Κοραή να διορθώσει την ελληνική γλώσσα.
Κατ Άιλαντ

right|250px|thumb|Δορυφορική εικόνα της νήσου Κατ.
Το Κατ Άιλαντ (αγγλικά: "Cat Island") είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Έχει έκταση 389 τ.χλμ. και 1.678 κατοίκους (2000). Κύριος οικισμός του νησιού είναι η Arthur's Town ενώ στην κορυφή του Όρους Alvernia, σε υψόμετρο 63 μέτρων, υπάρχει ένα μοναστήρι που ονομάζεται The Hermitage και το οποίο χτίσθηκε από τον Φραγκισκανό "αδελφό Jerome" (John Hawes).
Μαγιαγκουάνα

Το Μαγιαγκουάνα (αγγλικά: "Mayaguana") είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Το νησί βρίσκεται περίπου 100 χιλιόμετρα βόρεια από το Γκρέιτ Ινάγκουα και 560 χλμ. νότια της πρωτεύουσας των Μπαχαμών, Νασσάου. Έχει έκταση 280 τ.χλμ. και 312 κατοίκους (2010). Κύριος οικισμός του νησιού είναι το Abraham's Bay. Το Μαγιαγκουάνα βρίσκεται στα μισά του δρόμου μεταξύ της Νότιας Φλόριντα και του Πουέρτο Ρίκο κάνοντας το μια δημοφιλή στάση για τους λάτρεις της θάλασσας σε μια άμεση διαδρομή προς την Καραϊβική.
Γιάννης Πετρίδης

Ο Γιάννης Πετρίδης γεννήθηκε στην Αθήνα και είναι ένας από τους παλαιότερους μουσικούς παραγωγούς στην Ελλάδα.
Βόισλαβ Δεσπότοβ

Ο Βόισλαβ Δεσπότοβ ("σερβικά : Војислав Деспотов") ήταν Σέρβος ποιητής γεννημένος στο Ζρένιανιν το 1950, πέθανε το 2000. Έχει δημοσιεύσει πάνω από είκοσι ποιητικές συλλογές. Έχει δημοσιεύσει βιβλία μεταφρασμένα από τα αγγλικά, τα γερμανικά και σλοβενική γλώσσα. 

Ήταν ο ιδιοκτήτης και εκδότης του πρώτου Γιουγκοσλαβικής ιδιωτικού λογοτεχνικού περιοδικού του "HEY JOE". Το 2002 γυρίστηκε προς τιμήν του το ντοκιμαντέρ "Петровградска прашина", σε σκηνοθεσία του Ντούσαν Τόμπιτσα, παραγωγή της τηλεόρασης του Νόβι Σαντ. Στο Νόβισαντ απονέμεται το ετήσιο βραβείο Βόισλαβ Δεσπότοβ για τα καλύτερα έργα της πεζογραφίας και της ποίησης σε διάφορες κατηγορίες.
Last of the American Girls

To "Last of the American Girls" είναι ένα τραγούδι, καθώς και το πέμπτο και τελευταίο single από το όγδοο άλμπουμ των Green Day, 21st Century Breakdown. Έφτασε στο #26 του US Alternative Rock Chart.

Το βίντεο κλιπ σκηνοθετήθηκε από τον Marc Webb και έκανε πρεμιέρα στο MTV την 1 Απριλίου του 2010. Πρωταγωνίστρια ήταν η Gloria (Lisa Stelly) που εμφανίστηκε και στο βίντεο κλιπ για το 21 Guns. H Gloria είναι μία από τους δύο πρωταγωνιστές του άλμπουμ.

Το τραγούδι εμφανίστηκε στο βιντεοπαιχνίδι "Green Day: Rock Band".
Νιου Πρόβιντενς

Το Νιου Πρόβιντενς (αγγλικά: "New Providence") είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Στο νησί βρίσκεται η πρωτεύουσα των Μπαχαμών, το Νάσσαου και αυτό καθιστά το νησί το πιο πυκνοκατοικημένο νησί στις Μπαχάμες, έχοντας πάνω από το 70% του συνολικού πληθυσμού της χώρας.

Το νησί ήταν αρχικά υπό ισπανική κυριαρχία μετά την ανακάλυψή του Νέου Κόσμου από τον Χριστόφορο Κολόμβο, αλλά η ισπανική κυβέρνηση έδειξε λίγο ενδιαφέρον για την ανάπτυξη του νησιού (αλλά και για τις Μπαχάμες γενικότερα). Το Νάσσαου, η μεγαλύτερη πόλη του νησιού, ήταν παλαιότερα γνωστή ως Charles-town, αλλά κάηκε ολοσχερώς από τους Ισπανούς το 1684. Έπειτα το 1695 ξαναχτίστηκε και μετονομάστηκε σε Νάσσαου από τον Nicholas Trott, τον πιο επιτυχημένο Κυβερνήτη, προς τιμήν του πρίγκιπα του Οίκου της Οράγγης-Νάσσαου, Γουλιέλμου Γ΄ της Αγγλίας. Το Νιου Πρόβιντενς λειτουργεί ως το κύριο εμπορικό κέντρο των Μπαχαμών και είναι επίσης η έδρα για πάνω από 400 τράπεζες. Από το λιμάνι και τα ξενοδοχεία της πόλης περνούν περισσότερα από τα δύο τρίτα των τεσσάρων εκατομμυρίων τουριστών που επισκέπτονται τις Μπαχάμες ετησίως.
Αποκεντρωμένη Διοίκηση Αιγαίου

Η Αποκεντρωμένη Διοίκηση Αιγαίου (ΑΔΑ) είναι μία από τις επτά (7) ενιαίες αποκεντρωμένες διοικήσεις της Ελλάδας. Αποτελεί βαθμίδα της ελληνικής δημόσιας διοίκησης, διάδοχο σχήμα των παλιών κρατικών περιφερειών Βορείου και Νοτίου Αιγαίου του Ν. 2503/1997 και συστήθηκε το 2011 σύμφωνα με τη νέα διοικητική διαίρεση της χώρας (νόμος 3852/2010, πρόγραμμα Καλλικράτης). 

Στα όρια της περιλαμβάνει τις περιφέρειες του Βορείου Αιγαίου και του Νοτίου Αιγαίου με τους νομούς Χίου, Λέσβου, Σάμου, Κυκλάδων και Δωδεκανήσου και έχει έδρα τον Πειραιά (Ακτή Μιαούλη 83 & Μ. Μπότσαρη 2-8, ΤΚ 185 38). Σκοπός της είναι η άσκηση κρατικών αρμοδιοτήτων χωροταξικού, περιβαλλοντικού χαρακτήρα καθώς και της προστασίας των δασών και δασικών εκτάσεων, σύμφωνα με το άρθρο 280 του Ν. 3852/2010, στα χωρικά όρια αρμοδιότητάς της, δηλαδή τις αντίστοιχες περιφέρειες, τις περιφερειακές ενότητες και τους δήμους, καθώς και η εποπτεία του κράτους επί των ΟΤΑ χωρικής της αρμοδιότητας, η οποία συνίσταται αποκλειστικά στον έλεγχο νομιμότητας (και όχι σκοπιμότητας) των πράξεων των συλλογικών και μονομελών οργάνων διοίκησής τους. 

Επικεφαλής της αποκεντρωμένης διοίκησης είναι ο Συντονιστής (παλαιότερα Γενικός Γραμματέας που διοριζόταν από την εκάστοτε κυβέρνηση), ο οποίος βάσει του νόμου 4325/2015 είναι δημόσιος υπάλληλος επιπέδου Γενικού Διευθυντή και επιλέγεται μεταξύ υπαλλήλων με τα ελάχιστα απαιτούμενα τυπικά προσόντα μέσω διαδικασίας μοριοδότησης προσόντων και συνέντευξης από το ΑΣΕΠ . 

Με το ΦΕΚ ΥΟΔΔ 250/26-5-2017 διορίστηκε Συντονιστής ο Δασολόγος - Περιβαλλοντολόγος Δρ. Νίκος Θεοδωρίδης, ο οποίος αποχώρησε στις 31-12-2018 λόγω συμπλήρωσης ορίου ηλικίας. Έκτοτε, και μέχρι πλήρωσης της θέσης με τη διαδικασία του Ν. 4325/2015, ασκεί καθήκοντα Συντονιστή (Μάρτιος 2019) ο αν. Γενικός Διευθυντής Χωροταξικής & Περιβαλλοντικής Πολιτικής, Πολύκαρπος Πολυχρονάκης (αρχιτέκτων μηχανικός).
Γκρέιτ Εξούμα

Το Γκρέιτ Εξούμα (αγγλικά: "Great Exuma") είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Το νησί έχει έκταση 158 τ.χλμ. και ο κύριος οικισμός του νησιού είναι η Τζώρτζταουν. Η κύρια βιομηχανία του νησιού είναι ο τουρισμός και όλων των ειδών τα θαλάσσια σπορ.
Κρουκντ Άιλαντ

right|250px|thumb|Τοπογραφικός χάρτης των νησιών Άκλινς (δεξιά) και Κρουκντ (αριστερά).
Το Κρουκντ Άιλαντ (αγγλικά: "Crooked Island") είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Το νησί βρίσκεται βόρεια του νησιού Άκλινς και του μικρότερου νησιού Λονγκ Κέι. Έχει έκταση 148 τ.χλμ. και πληθυσμό 350 κατοίκους (2000). Ο κύριος οικισμός του νησιού είναι το Colonel Hill. Οι κύριες ασχολίες των κατοίκων του νησιού είναι η αλιεία και η μικρής κλίμακας γεωργία.
Λιτλ Ινάγκουα

Το Λιτλ Ινάγκουα (αγγλικά: "Little Inagua") είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Το νησί βρίσκεται βορειοανατολικά του νησιού Γκρέιτ Ινάγκουα και έχει έκταση 127 τ.χλμ.. Είναι ακατοίκητο και από το 2002 έχει ανακηρυχθεί εθνικό πάρκο. Το νησί είναι περιοχή αναπαραγωγής θαλάσσιων χελωνών, ενώ επίσης υπάρχουν σε αυτό και άγρια γαϊδούρια και κατσίκες.
Η άλωσις των Ψαρών

Η άλωσις των Ψαρών είναι τρίπρακτη τραγωδία του Θεόδωρου Αλκαίου
Άντριαν φον Τσίγκλερ

Ο Άντριαν φον Τσίγκλερ (Adrian von Ziegler) είναι μουσικοσυνθέτης που ζει στη Ζυρίχη της Ελβετίας. Απέκτησε δημοσιότητα από video-sharing την ιστοσελίδα YouTube. Τον Ιανουάριο του 2014 το YouTube channel του απέκτησε παραπάνω από 200,000 subscribers. Ο Adrian συνθέτει διάφορα τραγούδια με λόγια ή χωρίς. Παρ´όλ´αυτά, τα περισσότερα από τα τραγούδια του είναι χωρίς φωνές επειδή λέει ότι δεν "θέλει να βάλει λόγια στα τραγούδια του, μιας και σκέφτεται ότι ο ακροατής πρέπει να τα καταλαβαίνει και να τα αντιλαμβάνεται με τον δικό του τρόπο."
Ο Adrian χρησιμοποιεί ένα "πολύ παλιό αρμόνιο" και το πρόγραμμα Magix Music Maker μαζί με άλλα για να συνθέσει την μουσική του. Παρόλο που υπάρχει ελάχιστη προσοχή από τα media , ο Adrian παρουσιάστηκε σε ένα άρθρο στο περιοδικό Magix.
Αποκεντρωμένη Διοίκηση Πελοποννήσου, Δυτικής Ελλάδας και Ιονίου

Η Αποκεντρωμένη Διοίκηση Πελοποννήσου, Δυτικής Ελλάδας και Ιονίου (ΑΔΠΔΕΙ) είναι μία από τις εφτά ενιαίες αποκεντρωμένες διοικήσεις της Ελλάδας. 

Αποτελεί βαθμίδα της ελληνικής δημόσιας διοίκησης και συστήθηκε την 1η Ιανουαρίου του 2011, σύμφωνα με τη νέα διοικητική διαίρεση (Πρόγραμμα «Καλλικράτης») της χώρας. 

Στα όρια της περιλαμβάνει τις περιφέρειες: Πελοποννήσου, Δυτικής Ελλάδας και Ιονίων Νήσων, με τους νομούς Αργολίδας, Αρκαδίας, Κορινθίας, Λακωνίας, Μεσσηνίας, Αιτωλοακαρνανίας, Αχαΐας, Ηλείας, Κέρκυρας, Κεφαλληνίας, Λευκάδας και Ζακύνθου. Γεωγραφικά περιλαμβάνει την Πελοπόννησο, τη δυτική Στερεά Ελλάδα και τα Επτάνησα εκτός των Κυθήρων. 

Έδρα της αποκεντρωμένης διοίκησης είναι η πόλη της Πάτρας που αποτελεί και την μεγαλύτερη σε πληθυσμό πόλη.

Σκοπός της είναι η καλύτερη συνεργασία του κράτους με την τοπική αυτοδιοίκηση, δηλαδή με τις περιφέρειες, τις περιφερειακές ενότητες (που ταυτίζονται με τους νομούς της συγκεκριμένης διοίκησης) και τους δήμους. 

Επικεφαλής της διοίκησης είναι ο εκάστοτε Συντονιστής, ο οποίος διορίζεται από την κυβέρνηση. 

Σήμερα καθήκοντα του Συντονιστή ασκεί ο Νικόλαος Παπαθεοδώρου
Τοπική Επιτροπή Ε.Ο.Κ. Λέσβου

Η Τοπική Επιτροπή Ε.Ο.Κ. Λέσβου αποτελεί μια από τις τοπικές επιτροπές καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Η Τοπική Επιτροπή ιδρύθηκε επίσημα το 1973 με έδρα τη Μυτιλήνη. Στη δικαιοδοσία της ανήκουν τα καλαθοσφαιρικά σωματεία των νήσων Λέσβου και Λήμνου.
Αλέξανδρος Σταματιάδης

Ο Αλέξανδρος Σταματιάδης (1838-1891) ήταν Έλληνας θεατρικός συγγραφέας και μεταφραστής.
Agent Steel

Οι Agent Steel είναι αμερικάνικο speed metal συγκρότημα, το οποίο σχηματίστηκε το 1984 στο Λος Άντζελες. Κυκλοφόρησαν δύο δίσκους πριν διαλυθούν το 1988, ενώ επανενώθηκαν το 1999 ηχογραφώντας τρία ακόμη άλμπουμ μέχρι σήμερα.
Live at Berkeley

Live at Berkeley είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή CD τον Σεπτέμβριο του 2003 μέσω της δισκογραφικής εταιρείας "MCA Records". Η ηχογράφηση του πραγματοποιήθηκε στις 30 Μαΐου 1970 στο "Berkeley Community Theatre".

Η συναυλία αυτή έγινε στο πλαίσιο της αναδημιουργίας των Experience με τον Μπίλι Κοξ στο μπάσο και τον Μιτς Μίτσελ στα τύμπανα. Το συγκρότημα εμφανιζόταν με το εναλλακτικό όνομα The Cry of Love.
Ζίντελφινγκεν

Το Ζίντελφινγκεν (γερμ. Sindelfingen) είναι πόλη της νότιας Γερμανίας στα κεντρικά του ομόσπονδου κρατιδίου της Βάδης-Βυρτεμβέργης (συνολικής έκτασης 36.000 τ.χλμ. και πληθυσμού 11 εκ.) με πληθυσμό 61.669 κατοίκους. Βρίσκεται 15 χιλιόμετρα νοτιοανατολικά της Στουτγκάρδης και είναι η μεγαλύτερη πόλη της διοικητικής περιοχής Μπέμπλινγκεν (Landkreis Böblingen).
Χασάν Σεΐχ Μοχάμουντ

Ο Χασάν Σεΐχ Μοχάμουντ (Αραβικά حسن شيخ محمود) γεννήθηκε στις 29 Νοεμβρίου 1955 στο Γιαλαλαγκσίς, είναι Σομαλός πολιτικός και πρόεδρος της χώρας από τον Σεπτέμβριο του 2012 ως το 2017. Το 2011 ήταν ένα από τα ιδρυτικά μέλη του Κόμματος Ειρήνης και Ανάπτυξης και είναι και ο πρώτος πρόεδρος του κόμματος. Σπούδασε σε μία τεχνική σχολή. Την δεκαετία του 1980 εργάστηκε ως δάσκαλος σε ένα τεχνικό σχολείο. Την δεκαετία του 1990 ήταν σύμβουλος των ΗΑΕ και της UNICEF στην Σομαλία. Συμπεριλήφθηκε στη λίστα που εξέδωσε το περιοδικό "Time" για τα "«Πρόσωπα με τη Μεγαλύτερη Επιρροή Παγκοσμίως»" για το έτος 2013.
ΣΚ Κλάντνο

Η ΣΚ Κλάντνο είναι μια ποδοσφαιρική ομάδα από την πόλη Κλάντνο, Τσεχία. Ιδρύθηκε στις 15 Φεβρουαρίου 1903. Έδρα της ομάδας είναι το Stadion Františka Kloze, χωρητικότητας 4000 θεατών. Την περισσότερη περίοδο της ιστορία της συμμετείχε στην ανώτατη κατηγορία της Τσεχίας.
ΤΤΣ Τρέντσιν

Η ΤΤΣ Τρέντσιν ήταν σλοβάκικη ποδοσφαιρική ομάδα, από την πόλη Τρέντσιν. Είχε ιδρυθεί το 1904. Κατά το Β΄ Παγκόσμιο Πόλεμο, όταν η Σλοβακία και η Τσεχία είχαν διαφορετικές διοργανώσεις, έπαιξε για πρώτη φορά στην ανώτατη κατηγορία της Σλοβακίας. Το 1963 τερμάτισε στη δεύτερη θέση, την καλύτερη στην ιστορία της, πίσω από την Ντούκλα Πράγας. Το 1966 και το 1968 η ομάδα συμμετείχε στο Μιτρόπα Καπ. To 1972 η ομάδα υποβιβάστηκε. Μετά από τρεις περιόδους επέστρεψε στην ανώτατη κατηγορία στην οποία παρέμεινε μέχρι το 1980. Δεν επέστρεψε ποτέ ξανά. Στη συνέχεια υποβιβάστηκε στην τρίτη κατηγορία. Την περίοδο 1992-93 τερμάτισε μια θέση πάνω από την νεοϊδρυθείσα ΦΚ ΑΣ Τρέντσιν. Ακολούθως, οι δύο ομάδες ενοποιήθηκαν.
Τα Μυστικά του Δάσους

Τα Μυστικά του Δάσους (αγγλικά: "Into the Woods") είναι αμερικανικό μιούζικαλ φαντασίας παραγωγής 2014. Τη σκηνοθεσία ανέλαβε ο Ρομπ Μάρσαλ και το σενάριο έγραψε ο Τζέιμς Λαπάιν βασισμένο στο ομότιλο και βραβευμένο με Tony θεατρικό μιούζικαλ που έγρψε ο ίδιος μαζί με τον Στίβεν Σόντχαϊμ. Η ταινία είναι εμπνευσμένη από τα παραμύθια "Κοκκινοσκουφίτσα", "Σταχτοπούτα", "Ο Τζακ και η Φασολιά" και "Ραπουνζέλ" των αδελφών Γκριμ και αφηγείται την ιστορία ενός άτεκνου ζευγαριού που προσπαθεί να σπάσει την κατάρα που τους εριξε μια εκδικητική μάγισσα. Πρωταγωνιστούν οι Μέριλ Στριπ, Έμιλι Μπλαντ, Τζέιμς Κόρντεν, Άννα Κέντρικ, Κρις Πάιν, Τρέισι Ούλμαν, Κριστίν Μπαράνσκι και Τζόνι Ντεπ.

Η παγκόσμια πρεμιέρα της ταινίας πραγματοποιήθηκε στις 8 Δεκεμβρίου στη Νέα Υόρκη και κυκλοφόρησε στους κινηματογράφους των Ηνωμένων Πολιτειών στις 25 Δεκεμβρίου 2014. Απέσπασε κυρίως θετικά σχόλια από τους κριτικούς με τους περισσότερους να επαινούν τις ερμηνείες, τον τόνο και την παραγωγή της ταινίας. Έλαβε τρεις υποψηφιότητες για Όσκαρ, ανάμεσά τους και για Β' Γυναικείου Ρόλου για την ερμηνεία της Στριπ και τρεις υποψηφιότητες για Χρυσή Σφαίρα, μεταξύ των οποίων και για Καλύτερη Ταινία - Κωμωδία/Μιούζικαλ.
Ντόορ Βίλσκραχτ Στερκ

Η Ντόορ Βίλσκραχτ Στερκ είναι ολλανδική, ποδοσφαιρική ομάδα από το Άμστερνταμ. Ιδρύθηκε στις 11 Οκτωβρίου 1902 σαν "Φορτούνα". Στις 22 Μαρτίου 1909 μετονομάστηκε σε Ντόορ "Βίλσκραχτ Στερκ". Την περίοδο 1963-64 κατέκτησε το Ολλανδικό πρωτάθλημα ποδοσφαίρου.
Στάντιο Σάντα Τζουλιάνα

Το Στάντιο Σάντα Τζουλιάνα, επίσης γνωστό ως Αρένα Σάντα Τζουλιάνα, είναι στάδιο στην Περούτζα της Ιταλίας το οποίο είναι πολλαπλών χρήσεων.
Polikarpov ITP

Το Polikarpov ITP (ρωσ. "Истребитель Тяжелый Пушечный") ήταν σοβιετικό μονοκινητήριο μαχητικό αεροσκάφος που σχεδιάστηκε κατά την διάρκεια του Δευτέρου Παγκοσμίου Πολέμου. Η ανάπτυξη του ήταν μακρόχρονη και επίπονη εξ αιτίας της μεταφοράς του Σχεδιαστικού Γραφείου στα μετόπισθεν προκειμένου να προστατευθεί από την γερμανική προέλαση στην Μόσχα τον χειμώνα του 1941. Όταν είχε πια ολοκληρωθεί το δεύτερο πρωτότυπο, η Σοβιετική Αεροπορία διέθετε ήδη πολεμικά αεροσκάφη με αντίστοιχες ή καλύτερες επιδόσεις από το ITP, με συνέπεια την ακύρωση του προγράμματος.
ΦΣΦ Τσβίκαου

Η ΦΣΦ Τσβίκαου είναι μια γερμανική, ποδοσφαιρική ομάδα από την πόλη Τσβίκαου. Ιδρύθηκε το 1912. Έδρα της ομάδας είναι το 
Sportforum "Sojus 31", χωρητικότητας 2500 θεατών. Έχει κακατήσει 1 πρωτάθλημα της Ομπερλίγκα, την περίοδο 1949-50 και 3 Κύπελλα Ανατολικής Γερμανίας (1963, 1967, 1975).
Εκλογές στην Τσεχία

Εκλογές στην Τσεχία διεξάγονται για πρόεδρο, κοινοβούλιο και Γερουσία.
Σαντουάν

Η Σαντουάν ("αραβικά : شدوان") είναι ένα άγονο βραχώδες νησί είκοσι μίλια νοτιοδυτικά της αιγυπτιακής πόλης του Σαρμ ελ Σέιχ στην χερσόνησο του Σινά. Είναι το μεγαλύτερο από ένα σύμπλεγμα νησιών στο στόμα του κόλπου του Σουέζ στη βόρεια Ερυθρά Θάλασσα με μήκος του συμπλέγματος 16 χλμ και πλάτος μεταξύ 3-5 χλμ. Παλαιότερα ονομαζόταν "Σακέρ" και διαθέτει ένα φάρο ενώ είναι γνωστό στους λάτρεις των καταδύσεων.

Στις 31 Μαρτίου 1969 το νησί ήταν το κέντρο σεισμού μεγέθους 6,6 Ρίχτερ. Ο σεισμός προκάλεσε κάποιες ζημιές συμπεριλαμβανομένων πολλών πτώσεων βράχων. Στις 9 Απριλίου του 1996 σταθμός του σεισμολογικού δικτύου της Χουργκάντα άρχισε να λειτουργεί στο νησί με στόχο την απόκτηση πληροφοριών σχετικά με τη σεισμοτεκτονική της νότιας περιοχής του Κόλπου του Σουέζ. Ο σταθμός λειτουργεί με ηλιακές μπαταρίες και τα σεισμικά δεδομένα μεταδίδονται μέσω τηλεμετρίας στην Χουργκάντα και στο σεισμολογικό κέντρο της πόλης

Κατά τη διάρκεια του Πολέμου Φθοράς μεταξύ του Ισραήλ και της Αιγύπτου, το νησί οχυρώθηκε και κατεχόταν από αιγυπτιακά στρατεύματα. Στις 22 Ιανουαρίου 1970 πραγματοποιήθηκε επίθεση ισραηλινών στρατευμάτων που κατέλαβαν το νησί για 36 ώρες.
Έμιλι Μπλαντ

Η Έμιλι Μπλαντ (αγγλικά: "Emily Olivia Leah Blunt", 23 Φεβρουαρίου 1983) είναι Άγγλίδα ηθοποιός. Συμμετείχε στις ταινίες "Ο Διάβολος Φοράει Prada" (The Devil Wears Prada, 2006), "Βασίλισσα Βικτωρία: Τα Χρόνια της Νιότης" (The Young Victoria, 2009), "Οι Ρυθμιστές" (The Adjustment Bureau, 2011), "Looper: Αντιμέτωποι με το Χρόνο" (Looper, 2012), "Στα Όρια του Αύριο" (Edge of Tomorrow, 2014) και "Τα Μυστικά του Δάσους" (Into the Woods, 2014).

Η Μπλαντ έχει λάβει πέντε υποψηφιότητες για Χρυσή Σφαίρα κερδίζοντας μία για την ερμηνεία της στην τηλεταινία "Gideon's Daughter" (2007) και μία υποψηφιότητα για BAFTA. Το 2009 έλαβε το BAFTA Καλλιτέχνη της Χρονιάς. Έχει χαρακτηριστεί λόγω του μεγάλου ταλέντου της σαν ηθοποιός ως Meryl Streep της νέας γενιάς
Στάτειρα Β΄

Η Στάτειρα Β΄ ή Βαρσίνη (... - 323 π.Χ.) ήταν κόρη της Στατείρας της Περσίας και του Δαρείου Γ' της Περσίας. Αιχμαλωτίστηκε από τον Μέγα Αλέξανδρο, μετά τη μάχη της Ισσού (333 π.Χ.) και έγινε σύζυγός του το 324 π.Χ..

Η Στάτειρα ήταν έγκυος από τον Αλέξανδρο, όπως και η Ρωξάνη. Η Ρωξάνη γέννησε τον διάδοχο του θρόνου της Μακεδονίας, Αλέξανδρο, αλλά για να μην υπάρχει κι άλλος διάδοχος, με τη βοήθεια του Περδίκκα, η Ρωξάνη δολοφόνησε τη Στάτειρα και την αδερφή της Δρυπέτη, χήρα του Ηφαιστίωνα. Μια άλλη εκδοχή αναφέρει πως η Ρωξάνη δεν σκότωσε τη Δρυπέτη, αλλά την άλλη γυναίκα του Αλέξανδρου, την Παρυσάτιδα.
Φρούριο Πράσινο νησί

Το Φρούριο Πράσινο νησί ("αραβικά : الجزيرة الخضراء ") είναι ένα φρούριο αλλά και τεχνητό νησί της Αιγύπτου. Βρίσκεται στην Ερυθρά Θάλασσα στο νότιο στόμιο της διώρυγας του Σουέζ.

Το φρούριο-νησί χτίστηκε κατά τον Β΄παγκόσμιο πόλεμο από τους Βρετανούς για την προστασία της διώρυγας του Σουέζ από τον αέρα τη επίθεση από τη θάλασσα. Βρίσκεται τρία χιλιόμετρα νότια του Πορτ Ιμπραήμ και τέσσερα χιλιόμετρα νότια της πόλης του Σουέζ και το στόμα της διώρυγας του Σουέζ , το κάστρο χτίστηκε σε ένα στρώμα σταθερών κοραλλιών και κατασκευασμένο από οπλισμένο σκυρόδεμα. Αποτελείται από ένα μονώροφο κτίριο με μία μεγάλη αυλή. Στο ένα άκρο του νησιού υπάρχει μια τσιμεντένια γέφυρα προς έναν κυκλικό 5 μέτρων υψηλό πύργο που υποστηρίζει μια θέση ραντάρ δύο βαριά πολυβόλα και αντιαεροπορικά. Ένα τείχος ενισχυμένο με παχιές σειρές συρματοπλέγματα χτίστηκε στην άκρη του νερού, για να αποτρέψει επίθεση από τη θάλασσα. Βαριά πολυβόλα ήταν τοποθετήθηκαν στην οροφή, και υπήρχαν πάνω από μια ντουζίνα όπλα. Υπήρχαν πολλά πυροβολεία και κυματοθραύστης.

Το 1969, κατά τη διάρκεια του Πολέμου Φθοράς μεταξύ του Ισραήλ και της Αιγύπτου, το νησί αντέταξε μεγάλη άμυνα. Η φρουρά του αποτελούνταν από περίπου εβδομήντα Αιγύπτιους πεζικάριους και δώδεκα στρατιώτες των ειδικών δυνάμεων, δεκατέσσερα πολυβόλα (14,5 mm με 25 mm), δύο αντιαεροπορικά πυροβόλα 37 χιλιοστών και τέσσερα αντιαεροπορικά πυροβόλα 85 χιλιοστών. Τη νύχτα της 19 Ιουλίου του 1969 το νησί κτυπήθηκε από Ισραηλινούς καταδρομείς και οι αιγυπτιακές εγκαταστάσεις στο νησί καταστράφηκαν ολοσχερώς.
Το Αστέρι του Νότου

Το Αστέρι του Νότου είναι ένα μυθιστόρημα του Paschal Grousset, που κυκλοφόρησε ως έργο του Ιουλίου Βερν από τον εκδότη, για εμπορικούς λόγους. Δημοσιεύτηκε για πρώτη φορά το 1884.
Ζαν-Κλωντ Ιζζό

Ο Ζαν-Κλωντ Ιζζό (γαλλ. "Jean-Claude Izzo", 20 Ιουνίου 1945 – 26 Ιανουαρίου 2000) ήταν Γάλλος δημοσιογράφος, ποιητής και συγγραφέας. Έγινε γνωστός κυρίως λόγω των αστυνομικών μυθιστορημάτων της "Τριλογίας της Μασσαλίας". Τα αστυνομικά του μυθιστορήματα με έντονα στοιχεία κοινωνικής κριτικής ακολουθούν την παράδοση του γαλλικού κινήματος Νεονουάρ, ενώ ο ίδιος θεωρούσε τον εαυτό του μαθητή του Ιταλού συγγραφέα Λεονάρντο Σάσα.
Endemol

Η Endemol είναι ολλανδική εταιρεία μέσων ενημέρωσης που παράγει και διανέμει ψυχαγωγικό περιεχόμενο σε πολλαπλές μορφές. Η εταιρεία παράγει ετησίως πάνω από 15.000 ώρες προγραμματισμού, όπως ριάλιτι, κωμωδίες, τηλεοπτικά παιχνίδια, ψυχαγωγία και παιδικά προγράμματα. Η επιχείρηση καλύπτει την ανάπτυξη, την παραγωγή, το μάρκετινγκ, τη διανομή, τη διαχείριση δικαιόχρησης πολλαπλών πλατφορμών, συμπεριλαμβανομένων ψηφιακό βίντεο, παιχνιδιών και εφαρμογών.
Παλάτι των Βλαχερνών

Το Παλάτι των Βλαχερνών ήταν κατοικία των Βυζαντινών Αυτοκρατόρων στο προάστιο των Βλαχερνών, στο βορειοδυτικό τμήμα της Κωνσταντινούπολης. Το παλάτι είναι μεταγενέστερο του Μεγάλου Παλατιού και κτίστηκε περίπου το 500 στην πλαγιά του έκτου και ψηλότερου λόφου. Το ανάκτορο ανακαινίστηκε επί Κομνηνών και έγινε η κύρια αυτοκρατορική κατοικία, αντικαθιστώντας το Μέγα Παλάτιον, μέχρι την άλωση της Κωνσταντινούπολης το 1453.
Παρυσάτιδα

Η Παρυσάτιδα Β΄ (... - 323 π.Χ.), η μικρότερη κόρη του Αρταξέρξη Γ' της Περσίας, παντρεύτηκε τον Μεγάλο Αλέξανδρο το 324 π.Χ. στα Σούσα.

Η Ρωξάνη είχε από τον Αλέξανδρο έναν γιο, τον Αλέξανδρος Δ΄, ενώ και η Στάτειρα ήταν έγκυος από τον Αλέξανδρο. Η Ρωξάνη, για να μην υπάρχουν άλλοι διάδοχοι στον θρόνο της Μακεδονίας και με τη βοήθεια του Περδίκκα, σκότωσε τη Στατείρα και την Παρυσάτιδα, αν και μια άλλη εκδοχή αναφέρει πως δε σκοτώθηκε η Παρυσάτιδα, αλλά η αδελφή τής Στατείρας Δρυπέτη, χήρα του Ηφαιστίωνα.
Νησί του Φαραώ

Το Νησί του Φαραώ ("αραβικά : جزيرة فرعون") είναι νησί στο βόρειο κόλπο της Άκαμπα στην ακτή ανατολική της Αιγύπτου στην χερσόνησο του Σινά. Μαζί με την ακρόπολη της Αλ Γκουντί, επίσης, στην Αίγυπτο, η ακρόπολη στο νησί του Φαραώ προστέθηκε από την ΟΥΝΕΣΚΟ στα Μνημεία παγκόσμιας πολιτιστικής κληρονομιάς στον ενδεικτικό κατάλογο στις 28 του Ιουλίου του 2003, λόγω της παγκόσμιας πολιτιστικής αξίας του.

Λόγω της θέσης του κοντά στην Ιορδανία και το Ισραήλ το νησί και οι κοραλλιογενείς ύφαλοι του έχουν γίνει δημοφιλές αξιοθέατο για τους τουρίστες.
Νικόλαος Δάβης

Ο Νικόλαος Δάβης (στην Αμοργό την 1 Ιανουαρίου 1883 – ¨Εμπερσμπερκ κοντά στο Μόναχο, 4 Αυγούστου 1967) ήταν ένας από τους σημαντικούς Έλληνες ζωγράφους του 19ου αιώνα της λεγόμενης «Σχολής του Μονάχου».
Νησιά Χαμάτα

Τα Νησιά Χαμάτα ("αραβικά : الجزر حماطة") είναι ακατοίκητα νησιά της Αιγύπτου στα νότια της χώρας και στην Ερυθρά Θάλασσα. Τα κοραλλιογενή νησιά Χαμάτα είναι τμήμα του "εθνικού πάρκου Ουαντί Τζεμάλ" και είναι διάσημα στους λάτρεις των καταδύσεων. Απέναντι από τα νησιά, στην ακτή, βρίσκεται η μικρή πόλη Χαμάτα που απέχει 180 χιλιόμετρα από τη Μάρσα Αλάμ. Τα νησιά βρίσκονται σε υψόμετρο μόλις ένα μέτρο από την επιφάνεια της θάλασσας.

Τα νησιά είναι σημαντικός βιότοπος μεταναστευτικών πουλιών και ωοτοκίας θαλάσσιας χελώνας, η επίσκεψη σε αυτά γίνεται μετά την απόκτηση ειδικής άδειας. 

Τα νησιά Χαμάτα είναι τα εξής : 
* Μπουχάρ
* Χαμάμ
* Αμπού Γκαλάουα Σοράγιερ
* Αμπού Γκαλάουα Κεμπίρ
* Μακσούρ
* Μαλαχί
* Σατάγια
Χέχομαρ Μπινάι

O Χέχομαρ Μπινάι γεννήθηκε στις 11 Νοεμβρίου 1942 είναι Φιλιππινέζος πολιτικός και αντιπρόεδρος των Φιλιππινών από τις 30 Ιουνίου 2010 με την εκλογή του Μπενίγνο Ακίνο στην προεδρία της χώρας. Ήταν επίσης δήμαρχος της πόλης Μακάτι Σίτι για πρώτη φορά το 1986 μέχρι το 1987,
δεύτερη φορά από το 1988 έως το 1998, και τέλος από το 2001 έως το 2010.
Νήσος Δαίδαλος

Η Νήσος Δαίδαλος ("αραβικά : ديدالوس") ή Αμπού ελ Κιζάν είναι ακατοίκητο νησί της Αιγύπτου στην Ερυθρά Θάλασσα. Βρίσκεται στο μέσο της Ερυθράς θάλασσας ανάμεσα σε Αίγυπτο και Σαουδική Αραβία. Το νησί είναι κοραλιογενής ύφαλος με οβάλ σχήμα και πλάτος έως 500 μέτρα και μήκος 300 μέτρα που απέχει 150 χλμ από την Μάρσα Αλάμ και 80 χλμ από την Χαμάτα.

Στον νησί υπάρχει φάρος χτισμένος από τους Βρετανούς και οι μόνοι κάτοικοι του είναι οι φαροφύλακες. Είναι σημαντικός βιότοπος για πολλά είδη ψαριών και είναι γνωστό για καταδύσεις.
Οίκος του Όλντενμπουργκ

Ο Οίκος του Όλντενμπουργκ (γερμανικά: "Haus Oldenburg") είναι ευρωπαϊκός βασιλικός οίκος, που προέρχεται από την περιοχή της Βόρειας Γερμανίας. Αποτελεί έναν από τους πλέον σημαίνοντες βασιλικούς οίκους της Ευρώπης, με παρακλάδια του να αποτελούν μέρος σύγχρονων και πρώην μοναρχιών της γηραιάς ηπείρου. Η σημερινή Βασίλισσα της Δανίας, ο Βασιλιάς της Νορβηγίας και ο πρώην Βασιλιάς της Ελλάδας αποτελούν μέρος του Οίκου του Όλντενμπουργκ, μέσω δευτερευόντων κλάδων του.

Ο Οίκος βρέθηκε σε εξέχουσα θέση όταν ο Κόμης Χριστιανός Α΄ του Όλντεντμπουγκ εξελέγη Βασιλιάς της Δανίας το 1448, της Νορβηγίας το 1450 και της Σουηδίας το 1457. Οι απόγονοί του συνεχίζουν την διακυβέρνηση της Δανίας από τότε έως σήμερα.
MS Norman Atlantic

Το MS Norman Atlantic είναι ένα Roll-on/Roll-off (ROPAX) οχηματαγωγό πλοίο που ανήκει στην ιταλική ναυτιλιακή εταιρεία Visemar di Navigazione και από τον Δεκέμβριο του 2014 βρίσκεται σε μίσθωση από την εταιρεία ANEK Lines. Στις 28 Δεκεμβρίου 2014 έπιασε φωτιά στο στενό του Οτράντο, στην Αδριατική Θάλασσα. Εννέα τα θύματα (τρεις επιβάτες Έλληνες, δύο Ιταλοί, δύο Γερμανοί, ένας Τούρκος και ένας Γεωργιανός) έχουν περισυλλεγεί και αναγνωρίστηκαν, ενώ 19 άλλοι επιβάτες (συμπεριλαμβανονται εννέα Έλληνες, τέσσερις Τούρκοι, δύο Ιταλοί, ένας Γερμανός και τρεις λαθρεπιβάτες, δύο Σύριοι και ένας Ιρακινός) αγνοούνται. Δύο ναύτες του αλβανικού ρυμουλκού "Iliria" πέθαναν στις 30 Δεκεμβρίου κατά τη διάρκεια της ρυμούλκησης του ναυαγίου. Στις 31 Δεκεμβρίου οι εκθέσεις έδειξαν ότι στο πλοίο επέβαιναν 499 άτομα, από τα οποία 487 ήταν επιβάτες και 55 μέλη του πληρώματος. Στον αριθμό αυτό δεν περιλαμβάνονται λαθρεπιβάτες που, πιθανόν, επέβαιναν στο πλοίο.
Half-Life 2

Το Half-Life 2 (αναγράφεται ως: "HλLF-Life2"), συνέχεια του "Half Life", είναι βιντεοπαιχνίδι βολών πρώτου προσώπου και μέρος της σειράς "Half-Life". Αναπτύχθηκε από την Valve Corporation και κυκλοφόρησε στις 16 Νοεμβρίου του 2004, μετά από μια προετοιμασία 5 ετών και 40 εκατομμυρίων δολαρίων, κατά την οποία ένα σημαντικό μέρος του έργου διέρρευσε και διανεμήθηκε στο Διαδίκτυο.

Το παιχνίδι αναπτύχθηκε παράλληλα με το λογισμικό Steam της Valve. και λόγω του Steam, ήταν το πρώτο βιντεοπαιχνίδι ενός παίκτη (single-player) που απαιτούσε απευθείας σύνδεση για την ενεργοποίηση του προϊόντος.

Όπως και ο προκάτοχός του, το "Half-Life 2" έλαβε αναγνώριση και βραβεύσεις για τον ήχο, τα γραφικά, και την αφήγησή του. Το παιχνίδι κέρδισε 39 βραβεία εκ των οποίων το "Παιχνίδι της Χρονιάς" και το 2012 τον τίτλο "Παιχνίδι της δεκαετίας" από την Spike, μια τηλεοπτική εκπομπή για βραβεία παιχνιδιών. Πάνω από 6,5 εκατομμύρια αντίγραφα του Half-Life 2 πωλήθηκαν σε καταστήματα λιανικής από την 3η Δεκέμβρη του 2008, (μη συμπεριλαμβανομένου του αριθμού των πωλήσεων μέσω Steam). Μέχρι τις 9 Φεβρουαρίου του 2011, το "Half-Life 2" είχε πουλήσει πάνω από 12 εκατομμύρια αντίτυπα.


Κατηγορία:Half Life
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια επιστημονικής φαντασίας
Κατηγορία:Δυστοπικά βιντεοπαιχνίδια
Κατηγορία:Βιντεοπαιχνίδια με Havok
Κατηγορία:Βιντεοπαιχνίδια της Valve Corporation
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια τοποθετημένα στα 2020s
Κατηγορία:Νικητές Interactive Achievement Award
Κατηγορία:Νικητές AIAS Game of the Year
Κατηγορία:Βιντεοπαιχνίδια Oculus Rift
Μιτσινμαουίδα

thumb|right|Το ηφαίστειο Μιτσινμαουίδα είναι ορατό στο κέντρο αυτής της εικόνας, πίσω από τη στήλη τέφρας του εκρηγνυόμενου ηφαιστείου Τσαϊτέν.
Το Μιτσινμαουίδα (ισπανικά: "Michinmahuida", ισπανική : [mitʃinmaˈwiða]), επίσης γνωστό ως Minchinmávida (Μιντσινμάβιδα) είναι ένα καλυμμένο με πάγους στρωματοηφαίστειο, που βρίσκεται στην Περιφέρεια Λος Λάγος της Χιλής. Βρίσκεται περίπου 15 χιλιόμετρα ανατολικά του ηφαιστείου Τσαϊτέν, και καλύφθηκε εκτενώς με τέφρα κατά τη διάρκεια της έκρηξης του 2008 του Τσαϊτέν. Το ηφαίστειο βρίσκεται πάνω από την επαρχιακή ζώνη του ρήγματος Λικίνιε Όφκι. Έχει υψόμετρο κορυφής 2.450 μέτρα πάνω από την επιφάνεια της θάλασσας.
Γιουσούφ Καλά

O Γιουσούφ Καλά (γεννήθηκε στις 15 Μαΐου 1942) είναι Ινδονήσιος πολιτικός , ο οποίος υπηρέτησε ως αντιπρόεδρος της Ινδονησίας από το 2014 ως το 2019. Είχε υπηρετήσει ξανά στο δεύτερο ύπατο αξίωμα του κράτους από το 2004 έως το 2009 με πρόεδρο τον Σουσίλο Μπάμπανγκ Γιουντχογιόνο. Πριν εισέλθει στην πολιτική είχε καριέρα ως επιχειρηματίας και επίσης πολλές φορές διετέλεσε και πρόεδρος του Ινδονησιακού ερυθρού σταυρού και επίσης υπάλληλος του Εμπορικού Επιμελητηρίου της Ινδονησίας. Το 2004 εκδιώχθηκε από το κόμμα του Γκόλκαρ και συμμετείχε στις προεδρικές εκλογές του ως υποψήφιος αντιπρόεδρος του Δημοκρατικού κόμματος. Η σχέση του με το κόμμα Γκόλκαρ αποκαταστάθηκε λίγο αργότερα. Το 2014 αποφάσισε να μην είναι υποψήφιος με το Γκόλκαρ αλλά με το Δημοκρατικό κόμμα.
Παύλος Μπελιγράτης

Ο Παύλος Μπελιγράτης είναι Έλληνας πρώην διεθνής πετοσφαιριστής άμμου, νυν προπονητής πετοσφαίρισης, γνωστός με το προσωνύμιο "Beli". Γεννήθηκε στις 16 Νοεμβρίου 1977 στην Αθήνα και θεωρείται ένας από τους καλύτερους αμυντικούς που πέρασαν από το ελληνικό beach volley, με διακρίσεις σε ευρωπαϊκό και παγκόσμιο επίπεδο, και όντας στη μοναδική ανδρική ελληνική ομάδα που συμμετείχε σε ολυμπιακούς αγώνες ως τώρα.
Βίβα Ρένα

Το Βίβα Ρένα είναι ελληνική κωμωδία του 1967 σε σενάριο των Λάκη Μιχαηλίδη και Γιώργου Κατσαμπή και σε σκηνοθεσία Κώστα Καραγιάννη.
Ρένα, τα ρέστα σου!

Το Ρένα, τα ρέστα σου! είναι ελληνική κωμική ταινία του 1985, σε σενάριο και σκηνοθεσία Αλέκου Σακελλάριου. Επίσης, ήταν η τελευταία ταινία που έπαιξε η Ρένα Βλαχοπούλου.
Γκλασπαλάστ

Το Γκλασπαλάστ (γερμ.: "Glaspalast", "Γυάλινο παλάτι") ήταν εκθεσιακό κτίριο στο κέντρο του Μονάχου. Η κατασκευή του ήταν παρόμοια με αυτή ενός φυτωρίου και είχε ως πρότυπο το "Κρίσταλ Πάλας" στο Λονδίνο. Το Γκλασπαλάστ άνοιξε για την "Erste Allgemeine Deutsche Industrieausstellung" ("Πρώτη Γενική Γερμανική Βιομηχανική Έκθεση") στις 15 Ιουλίου 1854. Μετέπειτα έγινε σημαντικός χώρος για μεγάλες διεθνείς εκθέσεις τεχνών. Το κτίριο καταστράφηκε από πυρκαγιά στις 6 Ιουνίου του 1931, μαζί με εκατοντάδες πίνακες ζωγραφικής.

Μετά την πυρκαγιά έγιναν σχέδια για την ανοικοδόμηση του Γκλασπαλάστ. Ωστόσο, τα σχέδια αυτά απορρίφθηκαν το 1933 από τη νέα κυβέρνηση των Ναζί. Αντί της ανοικοδόμησης του παλατιού, η κυβέρνηση έχτισε το "Haus der Kunst" ("Οίκο Τεχνών") στην Prinzregentenstraße, κοντά στον Αγγλικό Κήπο της πόλης.
Κατηγορία:Μόναχο
Νήσος Μουκάουα

Η Νήσος Μουκάουα ("αραβικά : جزيرة مكوى ") είναι ένα μικρό νησί στην Αφρικανική ακτή της Ερυθράς Θάλασσας. Ανήκει στην Αίγυπτο και βρίσκεται στη βόρεια είσοδο του Κόλπου Φάουλ του αρχαίου ελληνικού Ακάθαρτου κόλπου. Πιστεύεται ότι ήταν κάποτε μέρος της ηπειρωτικής χώρας της Αιγύπτου αλλά αποκόπηκε από αυτή είτε από διάβρωση ή από την άνοδο της στάθμης της θάλασσας.
Snowpiercer

Το Snowpiercer (κορεατικά: 설국 열차 χάντσα: 雪 國 列車 RR: Seolgungnyeolcha) είναι ταινία δράσης και επιστημονικής φαντασίας του 2013 από τη Νότια Κορέα. Βασίζεται στη γαλλική εικονογραφημένη νουβέλα Le Transperceneige από τους Ζακ Λομπ, Μπενζαμέν Λεγκράν και Ζαν-Μαρκ Ροσέτ. Η σκηνοθεσία είναι του Πονγκ Τσουν-χο και το σενάριο γράφτηκε από τον Πονγκ και τον Κέλι Μάστερσον. Η ταινία είναι το αγγλόφωνο ντεμπούτο του Πονγκ, περίπου το 80% της ταινίας γυρίστηκε στα αγγλικά.

Στην ταινία πρωταγωνιστούν οι Κρις Έβανς, Σονγκ Κανγκ-χο, Τίλντα Σουίντον, Τζέιμι Μπελ, Οκτάβια Σπένσερ, Τζον Χαρτ, και Εντ Χάρις.
Νησιά Γκιφτούν

μικρογραφία|Το Γκιφτούν Σοράγια
Τα Νησιά Γκιφτούν (αραβικά: جزر الجفتون) είναι δύο νησιά στην Ερυθρά Θάλασσα κοντά στη Χουργκάντα στην Αίγυπτο.

Το ένα νησί είναι το Γκιφτούν Κεμπίρ ή "Μεγάλο Γκιφτούν" που βρίσκεται πιο δυτικά και πιο κοντά στην Χουργκάντα. 

Το άλλο είναι το Γκιφτούν Σοράγια η "Μικρό Γκιφτούν" και βρίσκεται ακόμα πιο ανατολικά. Η περιοχή είναι δημοφιλή για κατάδυση.
Νήσος Τιράν

μικρογραφία|Χάρτης της περιοχής
Η Νήσος Τιράν ("αραβικά : جزيرة تيران") "Τζαζιράτ Τιράν" ή "Τζεζιρέτ Τιράν" η "Γιοτβάτ νησί" είναι νησί της Ερυθράς Θάλασσας στην είσοδο του Κόλπου της Άκαμπα. Το νησί ανήκει στην Αίγυπτο αλλά διεκδικείται και από την Σαουδική Αραβία.
Είναι μέρος του εθνικού πάρκου Ρας Μοχάμεντ. Βρίσκεται στην είσοδο των στενών του Τιράν τα οποία διαχωρίζουν την Ερυθρά Θάλασσα από τον Κόλπο της Άκαμπα. Έχει έκταση περίπου 80 τετραγωνικά χλμ. Τα Στενά του Τιράν αποτελούν την μόνη πρόσβαση του Ισραήλ από τον Κόλπο της Άκαμπα στην Ερυθρά Θάλασσα, και ο αποκλεισμός τους από Αίγυπτο στις 22 Μαΐου του 1967 ήταν η αφορμή του Ισραήλ για τον Πόλεμο των Έξι Ημερών.

Το Τιράν είναι στρατηγικής σημασίας στην περιοχή, καθώς αποτελεί το στενότερο τμήμα των Στενών του Τιράν, το οποίο είναι ένα σημαντικό θαλάσσιο πέρασμα για τα μεγάλα λιμάνια της Άκαμπα στην Ιορδανία και Ειλάτ στο Ισραήλ. Το Ισραήλ κατέλαβε το νησί κατά τη διάρκεια της κρίσης του Σουέζ και πάλι το 1967-1982 μετά την Πόλεμο των Έξι Ημερών. Το νησί σήμερα κατοικείται μόνο από στρατιωτικό προσωπικό από την Αίγυπτο και την Πολυεθνική δύναμη και παρατηρητές [MFO]. Η οριστική κυριαρχία πάνω στο νησί αφήνεται ασαφείς τόσο από την Αίγυπτο όσο και τη Σαουδική Αραβία για γεωστρατηγικούς λόγους.

Το 2016 ο πρόεδρος της Αιγύπτου Αμπντέλ Φατάχ αλ Σίσι προσπάθησε να πουλήσει τη νήσο Τιράν μαζί με τη νήσο Σαναφίρ στη Σαουδική Αραβία για το ποσό των 13 δισ, καθώς η δεύτερη επιθυμεί να το ενσωματώσει στην φουτουριστική μεγαλούπολη Νεόμ που αναμένεται να χτιστεί στα απέναντι παράλια. Τελικά η απόφασή του ακυρώθηκε με δικαστικά μέσα και έχει δεχτεί σφοδρή κριτική γι' αυτή τη κίνηση.
Ακαδέμια Ντεπορτίβα Καντολάο

Η Ακαδέμια Ντεπορτίβα Καντολάο είναι ποδοσφαιρικός σύλλογος από το Περού, με βάση την πόλη Καντολάο. Είναι περισσότερο γνωστός για τις ακαδημίες του, οι οποίες είναι από τις πιο δημοφιλείς στη χώρα. Πολλοί ποδοσφαιριστές που συμμετείχαν και συμμετέχουν στην ανώτατη κατηγορία του Περού προέρχονται από τις ακαδημίες της ομάδας, με περισσότερο γνωστό ίσως τον Κλάουδιο Πισάρο. Η ομάδα ιδρύθηκε το 1981. Το 1985 ήταν φιναλίστ στη δεύτερη κατηγορία ενώ το 1982 κατέλαβε την τρίτη θέση στου κύπελλο.